Les oracles de Michel de Nostredame/Tome 2/Section I/Partie 2/Centurie VII
<div class="text">

7:1 

L'Arc du thresor par Achilles deceu

Aux procrees sceu la quadrangulaire:

Au faict Royal le comment sera sceu

Cors veu pendu au veu du populaire.

7:2

Par Mars ouvert Arles ne donra guerre,

De nuict seront les soldartz estonnés:

Noir, blanc a  l'inde dissimulés en terre,

Sous la faincte umbre traistres verrez et sonnés.

7:3

Apres de France la victoire navale,

Les Barchinons, Saillinons, les Phocens,

Lierre d'or, l'enclume serré dedans la basle,

Ceux de Ptolon au fraud seront consens.

7:4

Le Duc de Langres assiegé dedans Dolle,

Accompaigné d'Ostun et Lyonnais:

Geneve, Auspour, joinct ceux de Mirandole,

Passer les monts contre les Anconnois.

7:5

Vin sur la table en sera respandu,

Le tiers, n'aura celle qu'il pretendoit:

Deux fois du noir de Parme descendu,

Perouse a  Pize fera ce qu'il cuidoit.

7:6

Naples Palerme, et toute la Secille,

Par main Barbare sera inhabitee:

Corsicque, Salerne et de Sardeigne l'isle,

Faim, peste guerre, fin de maux intemptee.

7:7

Sur le combat des grans cheveux legiers,

On criera le grand croissant confond:

De nuict tuer monts, habits de bergiers,

Abismes rouges dans le fossé profond.

7:8

Flora, fuis, fuis le plus proche Romain,

Au Fesulan sera conflict donné:

Sang espandu, les plus grands prins a  main,

Temple ne sexe ne sera pardonné.

7:9

Dame l'absence de son grand capitaine,

Sera priee d'amours du Viceroy:

Faincte promesse et malheureuse estraine,

Entre les mains du grand Prince Barrois.

7:10

Par le grand Prince limitrophe du Mans,

Preux et vaillant chef du grand excercite:

Par mer et terre de Gallotz et Normans,

Caspre passer Barcelone pillé isle.

7:11

L'enfant Royal contemnera la mere,

Oiel, piedz blessés, rude, inobeissant,

Nouvelle a  dame estrange et bien amere,

Seront tués des siens plus de cinq cens.

7:12

Le grand puisné fera fin de la guerre

Aux Dieux assemble les excuses:

Cahors, Moissac iront long de la serre,

Reffus Lestore, les Agenois razés.

7:13

De la cité marine et tributaire

La teste raze prendra la satrapie:

Chasser sordide qui puis sera contraire,

Par quatorze ans tiendra la tyrannie.

7:14

Faux esposer viendra topographie,

Seront les cruches des monuments ouvertes:

Pulluler secte, saincte philosophie,

Pour blanches noires, et pour antiques vertes.

7:15

Devant cité de l'Insubre contree,

Sept ans sera le siege devant mis:

Le tres grand Roy y fera son entree,

Cité puis libre hors de ses ennemis.

7:16

Entree profonde par la grand Royne faicte

Rendra le lieu puissant inaccessible:

L'armee des trois lyons sera deffaite,

Faisant dedans cas hideux et terrible.

7:17

Le Prince rare de pitié et clemence,

Viendra changer par mort grand cognoissance:

Par grand repos le regne travaillié,

Lors que le grand tost sera estrillé.

7:18

Les assiegés couloureront leur paches,

Sept jours apres feront cruelle issue,

Dans repoulssés, feu, sang. Sept mis a  l'hache

Dame captive qu'avoit la paix tissue.

7:19

Le fort Nicene ne sera combatu,

Vaincu sera par rutilant metal.

Son faict sera un long temps debatu,

Aux citadins estrange espouvantal.

7:20

Ambassadeurs de la Toscane langue,

Avril et May Alpes et mer passer:

Celuy de veau exposera l'harangue,

Vie Gauloise ne venant effacer.

7:21

Par pestilente inimitié Volsicque,

Dissimulee chassera le tyran:

Au pont de Sorgues se fera la traffique

De mettre a  mort luy et son adherent.

7:22

Les citoyens de Mesopotamie

Yrés encontre amis de Tarraconne,

Ieux ritz, banquetz, toute gent endormie

Vicaire au Rosne, prins cité, ceux d'Ausone.

7:23

Le Royal sceptre sera contrainct de prendre,

Ce que ses predecesseurs avoyent engaigé:

Puis que l'aneau on fera mal entendre,

Lors qu'on viendra le palais saccager.

7:24

L'ensevely sortira du tombeau,

Fera de chaines lier le fort du pont:

Empoisonné avec oeufz de Barbeau,

Grand de Lorraine par le Marquis du Pont.

7:25

Par guerre longue tout l'exercice expuiser,

Que pour souldartz ne trouveront pecune,

Lieu d'or, d'argent, cuir on viendra cuser,

Gaulois aerain, signe croissant de Lune.

7:26

Fustes et galees autour de sept navires,

Sera livree une mortelle guerre:

Chef de Madric recevra coup de vivres,

Deux eschapees, et cinq menees a  terre.

7:27

Au cainct de Vast la grand cavalerie,

Proche a  Ferrage empeschee au bagaige:

Pompt a  Turin feront tel volerie,

Que dans le fort raviront leur hostaige.

7:28

Le capitaine conduira grande proye,

Sur la montaigne des ennemis plus proche:

Environné, par feu fera tel voye,

Tous eschappez or trente mis en broche.

7:29

Le grand Duc l'Albe se viendra rebeller,

A ses grans peres fera le tradiment:

Le grand de Guise le viendra debeller,

Captif mené et dressé monuement.

7:30

Le sac s'approche, feu, grand sang espandu

Po, grand fleuves aux bouviers l'entreprinse,

De Gennes, Nice apres long attendu,

Foussan, Turin, a  Sauillon la prinse.

7:31

De Languedoc et Guienne plus de dix

Mille voudront les Alpes repasser:

Grans Allobroges marcher contre Brundis

Aquin et Bresse les viendront recasser.

7:32

Du mont Royal naistra d'une casane,

Qui cave, et compte viendra tyranniser:

Dresser copie de la marche Millane,

Favene, Florence d'or et gens espuiser.

7:33

Par fraude regne forces expolier,

La classe, obsesse, passages a  l'espie:

Deux fainctz amis se viendront rallier,

Esveiller hayne de long temps assoupie.

7:34

En grand regret sera la gent Gauloise,

Coeur vain, legier croirera temerité:

Pain, sel, ne vin, eaue: venin ne cervoise,

Plus grand captif, faim, froit, necessité.

7:35

La grande pesche viendra plaindre, plorer,

D'avoir esleu, trompés seront en l'aage

Guiere avec eux ne voudra demourer,

Deceu sera par ceux de son langage.

7:36

Dieu, le ciel tout le divin verbe a l'unde,

Porté par rouges sept razes a  Bisance:

Contre les oingz trois cens de Trebisconde,

Deux loix mettront et horreur, puis credence.

7:37

Dix envoyés, chef de nef mettre a  mort,

D'un adverty en classe guerre ouverte:

Confusion chef l'un se picque et mord,

Leryn, stecades nefz, cap dedans la nerte.

7:38

L'aisné Royal sur coursier voltigeant,

Picquer viendra si rudement courir

Gueulle, lipee, pied dans l'estrein pleignant,

Trainé, tiré, horriblement mourir.

7:39

Le conducteur de l'armee Frana§oise,

Cuidant perdre le principal phalange:

Par sus pave de l'avaigne et d'ardoise,

Soy parfondra par Gennes gent estrange.

7:40

Dedans tonneaux, hors oingz d'huile et gresse,

Seront vingt un devant le port fermés,

Au second guet par mort feront proaјesse.

Gaigner les portes, et du guet assommés.

7:41

Les oz des piedz et des main enserrés,

Par bruit maison long temps inhabitee,

Seront par songes concavent deterrés,

Maison salubre et sans bruit habitee.

7:42

Deux de poison saisiz nouveau venuz,

Dans la cuisine du grand Prince verser:

Par le souillard tous deux au faicts cogneuz,

Prins qui cuidoit de mort l'aisné vexer.